**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 01 /08/2023**

**Αριθμ. Πρωτ.: 14914**

**ΑΠΟΣΠΑΣΜΑ**

**Από το πρακτικό της αριθμ. 19ης /2023 Τακτικής Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 159**

**Αποδοχή της υπ΄ αριθμόν 39 /16.05.2023 Τεχνικής Μελέτης με τίτλο: « ΠΛΑΚΟΣΤΡΩΣΕΙΣ ΠΕΖΟΔΡΟΜΙΩΝ ».**

Στη Λιβαδειά σήμερα 25η Ιουλίου 2023 ημέρα Τρίτη , ώρα 13,30 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 14049/14-07-2023 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Του άρθρου 77 του Ν. 4555/2018 , β)Των διατάξεων του άρθρου 40 του Ν.4735/2020 που αντικατέστησε το άρθρο 72 του Ν .3852/2010 γ) Των διατάξεων της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής» δ) Των διατάξεων του Ν. 5013/2023

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 (εννέα) μελών ήταν παρόντες 7 (επτά) , ήτοι

**ΠΑΡΟΝΤΕΣ ΑΠΟΝΤΕΣ**

1. Ταγκαλεγκας Ιωάννης-Πρόεδρος 1. Πούλος Ευάγγελος

2 Καλογρηάς Αθανάσιος 2. Μπράλιος Νικόλαος

3. Σαγιάννης Μιχαήλ

4. Αποστόλου Ιωάννης(αν/κό μέλος κ. Μητά Αλέξανδρου

5. Μερτζάνης Κωσταντίνος Αν και είχαν νόμιμα προσκληθεί

6. Καπλάνης Κωνσταντίνος

7.Καραμάνης Δημήτριος

Ο Πρόεδρος της Οικονομικής Επιτροπής εισηγούμενος το 1ο θέμα της ημερήσιας διάταξης έθεσε υπόψη των μελών το με αριθ. πρωτ. 13561/07-07-2023 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

*Αντικείμενο της παρούσας μελέτης που φέρει τον τίτλο :*  *« ΠΛΑΚΟΣΤΡΩΣΕΙΣ ΠΕΖΟΔΡΟΜΙΩΝ »* *είναι η κατασκευή και η πλακόστρωση πεζοδρομίων καθώς και η επισκευή και αποκατάσταση πλακοστρώσεων υπαρχόντων πεζοδρομίων και πεζόδρομων .*

*Οι παρεμβάσεις θα γίνουν ενδεικτικά (και όχι περιοριστικά) σε παρόδιους χώρους των οδών Κωνσταντινουπόλεως , Φειδιππίδου Στρατηγού Ιωάννου,Σοφοκλέους, πεζόδρομος Κρύας κ.λ.π.*

*Τα τεχνικά στοιχεία του έργου είναι:*

1. *Εργασίες αποκατάστασης και επισκευής υπαρχόντων πλακοστρώσεων πεζοδρομίων και πεζοδρόμων Κρύας*
2. *Πλακόστρωση σε υφιστάμενα πεζοδρόμια με έτοιμο υπόβαθρο*
3. *Κατασκευή νέων τμημάτων πεζοδρομίων*

*Η εν λόγω μελέτη συντάχθηκε από την Τεχνική Υπηρεσία του Δήμου Λεβαδέων , και ο προϋπολογισμός της ανέρχεται στο ποσό των 37.200,00€ συμπεριλαμβανομένου του Φ.Π.Α. 24% .*

*Κατόπιν όλων των ανωτέρω και σε εφαρμογή των διατάξεων του άρθρου 40 του Ν.4735/2020 έτσι όπως αυτό αντικατέστησε το άρθρο 72 παρ. περί αρμοδιοτήτων της Οικονομικής Επιτροπής του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης»,*

*καλούνται τα μέλη της Οικονομικής Επιτροπής του Δήμου Λεβαδέων όπως αποφασίσουν για την αποδοχή της υπ΄αριθμόν**39 /16.05.2023 Τεχνικής Μελέτης με τίτλο: « ΠΛΑΚΟΣΤΡΩΣΕΙΣ ΠΕΖΟΔΡΟΜΙΩΝ »* *, προϋπολογισμού 37.200,00€ συμπεριλαμβανομένου του Φ.Π.Α. 24%*

**Η Οικονομική Επιτροπή λαμβάνοντας υπόψη :**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

Ν.3852/2010

-Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Το υπ΄ αρ. πρωτ. 13561/07-07-2023 έγγραφο της Δ/νσης Τεχνικών Υπηρεσιών του Δήμου Λεβαδέων

-Την υπ΄ αριθμόν 39/16.05.2023 Τεχνική Μελέτη με τίτλο: « ΠΛΑΚΟΣΤΡΩΣΕΙΣ ΠΕΖΟΔΡΟΜΙΩΝ » , προϋπολογισμού 37.200,00€ συμπεριλαμβανομένου του Φ.Π.Α. 24%

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε

**ΑΠΟΦΑΣΙΖΕΙ ΟΜΟΦΩΝΑ**

Αποδέχεται την υπ΄αριθμόν 39 /16.05.2023 Τεχνική Μελέτη που συνέταξε και θεώρησε η Τεχνική Υπηρεσία του Δήμου Λεβαδέων με τίτλο: « ΠΛΑΚΟΣΤΡΩΣΕΙΣ ΠΕΖΟΔΡΟΜΙΩΝ » , προϋπολογισμού 37.200,00€ συμπεριλαμβανομένου του Φ.Π.Α. 24%

**Η απόφαση πήρε αριθμό 159/2023.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 01-08-2023

ΤΑΓΚΑΛΕΓΚΑΣ ΙΩΑΝΝΗΣ Ο ΠΡΟΕΔΡΟΣ

ΤΑ ΜΕΛΗ

1. Καλογρηάς Αλέξανδρος

2. Σαγιάννης Μιχαήλ

3. Αποστόλου Ιωάνης ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6.Καραμάνης Δημήτριος